सामग्री: टूर्नामेंट के आयोजक ने बताया कि इस फ़ाइनल में रमेश पोवार और मुनाफ़ पटेल ओएनजीसी के लिए खेल रहे हैं.

इससे पहले रमेश पोवार सौरव गांगुली की कप्तानी में पाकिस्तान में एकदिवसीय सिरीज़ खेल चुके थे. फ़ाइनल मैच जारी था, ओएनजीसी की टीम बल्लेबाज़ी कर रही थी. 

तभी रमेश पोवार दिखे. वे इतने रिलैक्स थे कि ये लगा ही नहीं कि थोड़ी देर बाद ही बल्लेबाज़ी के लिए उनका नंबर आने वाला है.

इंटरव्यू के लिए मेरी गुज़ारिश को भी उन्होंने मना कर दिया. उनके इस व्यवहार से लगा कि ये तो बड़े अजीब खिलाड़ी हैं. ख़ैर बात आई गई हो गई. 

लेकिन पिछले दिनों जब मिताली राज और उनके बीच की बातें मीडिया में आई तो जैसे सब कुछ आंखों के सामने घूम गया.

बीसीसीआई को मिताली की चिट्ठी  

मिताली राज ने वेस्ट इंडीज़ में हुए आईसीसी टी-20 विश्व कप में भारत के ग्रुप मुक़ाबलों में पाकिस्तान के ख़िलाफ 56 और आयरलैंड के ख़िलाफ 51 रन बनाए थे.

इसके बाद उन्हें पहले तो अगले ही मुक़ाबले में ऑस्ट्रेलिया के ख़िलाफ़ और फिर सेमीफ़ाइनल में इंग्लैंड के ख़िलाफ टीम से बाहर कर दिया गया. भारत सेमीफाइनल में आठ विकेट से हारा.

अब ख़बरें आ रही हैं कि सेमीफाइनल के लिए फ़िट और फ़ॉर्म में रहने वाली मिताली राज को कोच रमेश पोवार ने मैच शुरू होने से ठीक पहले बताया कि वे टीम में नही हैं. 

इतना ही नहीं उन्हें मैदान पर रहने के लिए भी मना किया गया. ऐसे में मिताली की हालत रोने जैसी हो गई. 

इन तमाम बातों का ज़िक्र मिताली राज ने बीसीसीआई को लिखी चिट्ठी में भी किया है.

इसमें सबसे गंभीर बात ये है कि मिताली राज ने सुप्रीम कोर्ट द्वारा नियुक्त क्रिकेट प्रशासकों की समिति की सदस्य डायना एडुल्जी पर भी पक्षपात के आरोप लगाए हैं. 

शानदार औसत

अगले महीने तीन दिसंबर को मिताली राज 36 साल की हो जाएंगी. इतनी उम्र के खिलाड़ी तो भारतीय पुरुष टीम में भी आंखों में खटकने लगते हैं.

लेकिन मिताली अगर फिट हैं और उनके बल्ले से रन निकल रहे हैं तो फिर उनकी उम्र पर ध्यान क्यों दिया जा रहा है?

मिताली राज ने अभी तक 85 टी-20 अंतरराष्ट्रीय क्रिकेट मैचों में 37.42 की औसत से 2283 रन बनाए हैं. इसमें 17 अर्धशतक शामिल हैं.

उनका ये औसत किसी भी भारतीय महिला क्रिकेट खिलाड़ी का सर्वोच्च औसत है. 

कमाल की बात ये है कि उन्होंने इस फॉर्मेट में भारत के कप्तान विराट कोहली और रोहित शर्मा से भी अधिक रन बनाए है.

रोहित शर्मा ने 90 मैचों...\nपिछली सामग्री को संक्षेप में निम्नानुसार किया जा सकता है:
साल 2004 का 28 अप्रैल, एक बेहद गर्म दिन था. दिल्ली में ओमनाथ सूद स्मृति क्रिकेट टूर्नामेंट का फ़ाइनल, इंडियन एयरलाइंस और ओएनजीसी के बीच खेला जा रहा था.